विष्णुस्मृतिः/सप्तसप्ततितमोऽध्यायः
आदित्यसंक्रमणं  । । ७७.१  । ।

विषुवद्द्वयं  । । ७७.२  । ।

विशेषेणायनद्वयं  । । ७७.३  । ।

व्यतीपातः  । । ७७.४  । ।

जन्मर्क्षं  । । ७७.५  । ।

अभ्युदयश्च  । । ७७.६  । ।

एतांस्तु श्राद्धकालान्वै काम्यानाह प्रजापतिः   ।
श्राद्धं एतेषु यद्दत्तं तदानन्त्याय कल्पते   । । ७७.७  । ।

संध्यारात्र्योर्न कर्तव्यं श्राद्धं खलु विचक्षणैः   ।
तयोरपि च कर्तव्यं यदि स्याद्राहुदर्शनम्  । । ७७.८  । ।

राहुदर्शनदत्तं हि श्राद्धं आचन्द्रतारकम्  ।
गुणवत्सर्वकामीयं पितॄणां उपतिष्ठते   । । ७७.९  । ।